**სასწავლო ცენტრში ტრენინგების მეორე ნაკადის სწავლება იწყება**

13 ნოემბერი 2014

**2014 წლის 17 ნოემბერს, სახელმწიფო შესყიდვების სააგენტოს სასწავლო ცენტრის ორგანიზებით, იწყება ტრენინგების ციკლის „სახელმწიფო შესყიდვების კურსი“ მეორე ნაკადის სწავლება.**

**სწავლება გამიზნულია ადგილობრივი თვითმმართველობის ორგანოების შესყიდვების სპეციალისტებისათვის. ტრენინგის მონაწილეები წარმოდგენილნი იქნებიან სამ ჯგუფად, სულ 45 მსმენელის შემადგენლობით.**

**პირველ და მეორე ნაკადში ჯამში გადამზადდება 93 შესყიდვების სპეციალისტი, საქართველოს ყველა მუნიციპალიტეტიდან.  მათ შორის, ყოფილი სამხრეთ ოსეთის ავტონომიური ოლქის ტერიტორიაზე დროებითი ადმინისტრაციულ-ტერიტორიული ერთეულის ადმინისტრაციისა და საქართველოს ოკუპირებულ ტერიტორიებზე მდებარე სოფლების გამგეობების წარმომადგენლები.**

**სწავლების ხანგრძლივობაა ათი დღე. მსმენელთათვის ტრენინგი უფასოა. ტრენინგის ხარჯებს ანაზღაურებს სახელმწიფო შესყიდვების სააგენტო.**

**ტრენინგებს უძღვებიან სახელმწიფო შესყიდვების სააგენტოს მაღალკვალიფიციური თანამშრომლები, სწავლების მრავალწლიანი გამოცდილებით.**

**დეტალური ინფორმაცია განთავსებულია სახელმწიფო შესყიდვების სააგენტოს ვებგვერდზე, მიყევით ბმულს:**[**http://procurement.gov.ge/index.php?lang\_id=GEO&sec\_id=10&info\_id=1784**](http://procurement.gov.ge/index.php?lang_id=GEO&sec_id=10&info_id=1784)